
е грешна и света Марина не я прибира — остава навън и умира от студ. 
Имало е жени (например в Синеморец, Бургаски окръг), които „запис- 
вали“ (баели) змиите. Когато змия ухапе някого, змията трябва „да се 
запише“, но не бива да се убива, защото ще умре човекът, когото е уха- 
пала; ако остане жива и бъде „записана“, той ще се излекува, а змията 
ще умре. 

Света Марина се почита преди всичко като господарка („сайбийка“) 
на змиите, която ги пуска и ги прибира. Сутринта на нейния ден под сно- 
пите е пълно със змии, а на другия ден — вече ги няма. Остават непри- 
брани само „грешните змии“. Затова този ден се празнува много строго 
(не жънат, не копаят, не събират снопи), „за да не хапят змиите“. И през 
пролетта, когато излизат за пръв път на работа, хората се обръщат с молба 
към света Марина да ги пази от усойниците. 

В религиозната живопис света Марина се изобразява с вдигнато са- 
търче, замахвайки да убие змея, който е в краката й. Но тя е била изо- 
бразявана и по-близо до народната представа: с вдигнати ръце държи змии 
(в църквата в Резово по спомени на стари хора) или събрала змиите в пре- 
стилката си, откъдето те подават глави (в с. Сливарово, Бургаски окръг). 

В тези области, а и на други места, макар и в по-слаба степен, света 
Марина е почитана и като лечителка. На този ден странджанското насе- 
ление отивало на извор с лековита вода („аязмо“) до с. Сливарово (Кла- 
дара), Бургаски окръг.“ Там имало и параклис. Аязмото било в пещера, 
в която капе вода, ав нишите на скалите поставяли икони и палели свещи. 
Ако влезел грешен човек, водата спирала. За аязмото тръгвали вечер 
и празнували цялата нощ: играели хора, палели фенери, свирела музика. 
Преспивали и сутринта се омивали с водата. Дори водата трябвало да 
капе върху болното място. От нея и камъче от пещерата вземали „за лек, 
и против урочасване, а на аязмото оставяли „тронка“ (парче) от дрехата 
си. Болните обещавали курбан и когато оздравявали, колели животно 
и от суровото месо раздавали на всички присъствуващи. 

Преди преселването си в България малоазийските българи ходели 
на аязмото при с. Манастир дере, Лозенградско. Там имало канара във 
форма на гърди (на българки, вкаменени от мъченията на турците). На 
това място преспивали и по това, какво им се присънвало, гадаели дали 
ще оздравеят. На дървото до скалата оставяли парченца от дрехата си. 

Почитането на св. Марина за здраве било разпространено и на други 
места в България. Обичай било през горещините да се къпят в топли води 


+ Според предание един стопанин имал сляп бивол. Но понеже не можел да работи 
той го изгонил. Биволът ходил насам-натам, спрял се в дерето и започнал да рови, излязла 
вода и той прогледнал и вече здрав се върнал при господаря си. С тази легенда се обяснява 
защо водата лекува и очи. 

? Аязмо „Св. Марина“ имало и в м. Пряпор, Граматиково, Бургаски окръг, но там 
се ходело не на определен ден. При заболяване на дете преспивали, омивали го и оставяли 
дрешката му. Аязмо „Св. Марина“ има във Варненски окръг: там болните преспивали и 
залепвали парички „за здраве“ („който е грешен, паричката му не се лепи“). За здраве тя 
се почита в с. Ветрен, Калоян, Варненски окръг, Ст. Караджово, Толбухински, Широка 
лъка, Гела, Смолянски, Лиляново, Благоевградски, Варвара, Пазарджишки. 

които извирали от земята. Посещението на извори с лековита вода било 
съпроводено с омиване, преспиване и с оставяне на конец или парче от 
дрехата. 

Сред гръцкото население по Черноморието е разпространено вярва- 
нето, че св. Марина напръсквала гроздето да зрее и на нейния ден то тряб- 
ва да е узряло. Същото вярване има ив Гърция, където с нейния празник 
се открива гроздоберът. Там тя се празнува и против нещастия, против 
опасни насекоми и болести.‘ Гръцките моряци отправяли молбите си към 
нея да ги закриля от морски бури и корабокрушения, а атинските девойки 
се обръщали с молба за жених и лесно раждане.“ 

Света Марина била празнувана и от останалите балкански народи. 
Сърбите я почитали под името „Огнена Мария“ за огън и здраве, а румън- 
ците носели тамян и чесън в църквата за лекуване на детските болести.? 

В настоящата статия се прави опит да се разгледат вярванията, свър- 
зани с култа на света Марина в Родопите, Странджа, Източна 
Тракия и областта на средното и долното течение на Струма и Места, къ- 
дето тя се среща преди всичко като „повелителка на змиите“. Но преди 
да се пристъпи към изясняването на произхода й, необходимо е да се разгра- 
ничат вярванията и обичаите за змиите, прикрепени към различни празници. 

Прави впечатление, че пролетните обичаи, свързани със събуждането 
на природата и с излизането на змиите, имат подчертано магичен (апотро- 
пеен) характер, целящ тяхното пропъждане (чрез палене на огън, удряне 
на маши и железни предмети). В много странджански села тези обичаи 
се срещат по-рядко или не се изпълняват. Това би могло да се обясни, че 
те са замъглени от празника на тяхната господарка св. Марина. Но целта 
е една — чрез почитането на светицата и чрез магическите действия хората 
и животните да бъдат предпазени от ухапването на опасни за живота змии. 
Пропъждането на змиите през пролетта е магическо действие (имитативно 
и контагиозно) за избавяне от смъртоносни животни. При тези обичаи 
змията не е обект на култ и не е атрибут на светец или божество. И затова 
се налага в този случай да се прави разграничение между животни, които 


6 М. Арнаудов. Цит. съч., с. 142—143. В м. Пичкарец, до Кремиковци, Софий- 
ско, имало канара с изворче „света вода“, от която пиели и се миели, като оставяли парче 
от дрехата си, СбНУ, ХХУШ, с. 508; Хр. Вакарелски. Български празнични 
обичаи, с. 88. 

78. Мераз. Сгеек Сайепдаг Сиѕіотѕ. АШепе, 1963. р. 141. 

в На нея се молят за прекратяване на безплодието, като се спускат пълзешком от ска- 
лата до църквата й в Атина. В тази църква носят и болни деца, като оставят там дрехите 
им и ги обличат с нови. В някои европейски вярвания тя се считала за девственица, която 
оказвала помощ при раждане. В руски заклинания при раждане се молят на Богородица, 
на запад — и на св. Маргарита; А. Веселовский. Разыскания в области русского 
духовного стиха, П, Святой Георгий в песне и обряде. Приложение к ХХІХ тому Записок 
Имп. Акад. наук № 3, СПб. 1880, с. 100—101. 

е Сърбите на „Огнена Мария“ (30 юли) не работят, защото „каквото и да правят, огън 
ще го изгори, гръм ще го убие“, Обичаји народа српског, кн. П, Српски етнографски збор- 
ник кн. 14, 1909, с. 69. Легенда за „Опърлия“ у румънците — С. Кац І еѕси-Со йіп. 
бай ог е ророгшш, От уа ророгшиі готап ҮП. Висиге$іі, 1909, р. 79, р. 77—78. 

0 Д. Маринов. Жива старина І, Русе, 1889, с. 155—156. Змиите се страхували от 
огън и всичко свързано с него, пак там, с. 158—159. АЕИМ № 508-11, с. 17, 49, 61; 515- 
И, с. 5, 46, 39; Е. Каранов. Змеят (аджер) и змията (зъмя) в българската народна 
поезия. — Пеп, ІХ, Средец, 1884, с. 132. Обичаји народа српског... с. 65. 


11 Родопски сборник, т 11 

имат връзка с тотемизма, от останалите, чиито обичаи имат по-друг про- 
изход." 

Вторият вид вярвания за змиите са от по-друг порядък. При тях змията 
е обект на особена почит и се омилостивява чрез специални обреди. Тези 
вярвания се срещат повече в Южна България. Змията вкъщи е „сайбия“, 
„стопан“ на къщата и не бива да се убива, защото нещастие ще сполети 
дома — „ако я утепеш, курбан ке земе“. Тази змия-стопан се свързва с 
душата на покоен прадед, тя е семеен дух-покровител и обикновено стои 
под прага или до огнището. Към този кръг вярвания вероятно спадат и 
тези, според които всеки извор, всяко дърво, място или имане има свой 
„сайбия“ (господар), който го пази — животно, най-често змия. Но веро- 
ятно обект на такъв култ на домашен покровител са били не всички, а осо- 
бен вид змии, докато при пролетните празници и при света Марина обичаите 
са свързани с отровните змии (пепелянки, усойници и др.). И в древните, 
и в съвременните вярвания змията излиза под две основни форми -- като 
същество, свързано с идеята за безсмъртието на душата, с плодородието и 
със здравето, и като същество, опасно за човека със своята отрова и ко- 
варство.13 | 

Следователно от направените аналогии с други поверия света Марина 
е била повелителка на опасни за живота змии. 


ж ж Ж 


Още преди П-то хилядолетие в религиозния живот на егейската ци- 
вилизация змията е заемала важно място, от което време са останали ста- 
туетките на така наречената „богиня със змии““. Ш. Пикар и М. Нилсон 
смятат, че култът на змията е бил свързан с дома, а богинята е била до- 
машна покровителка. !? Като се има пред вид широко разпространеното 
схващане за култа на змията като преживелица от тотемизма ,18 а за змията 


п С.Л. Токарев. Ранние формы религии. М., 1964. с. 76. 

12 М. Арнаудов. Очерки по български фолклор. С., 1934. с. 567—569; М. Ф и- 
липовин. Основи, характер и структура народног верованьа у източном делу Југо- 
славије, Зборник Малице српске, серия друштвених наука; т. 6, Нови сад, 1953, с. 60; 
М. Арнаудов. Кукери и Русалии, Вградена невеста. — СбНУ, т. 34, с. 258, ЗП. Че 
змията е стопан на къщата, е широкс разпространено вярване в Благоевградски, Смолян- 
ски, Хасковски, Кърджалийски, Бургаски, Пазарджишки окръзи, докато в Северна Бъл- 
гария · се среща единично. за 

3 И. Георгиева. Някои антични следи в българските народни вярвания и оби- 
чаи. — ИБИД, т. 27/1969, С., 1970, с. 31—42. В античността змията е била атрибут на хто- 
ничните и лечебни божества. А. Ф. Лосев . Античная мифология в ее историческом раз- 
витии, М., 1957, с. 41. Ризага, която змията хвърля, е лековита. Змията знае лечебните 
сили на тревите. Съществуват и вярвания, които я свързват с раждаемостта, СбНУ, т. ХХУШ, 
с. 71; Д. Маринов, Цит. съч „с. 157; СЕЗб, кн. 17, с. 47. Вероятно в основата на магическите 
действия за здраве е използуването на змийската отрова като лечебно средство. 

1 В. М. Полевой. Искусство Греции, М., 1970, с. | | | 

3 Сп. Рт сага. Гез гёісіопѕ ргёће!ёпідиеѕ (СгЧе е! Мусепез), І,Рагіѕ, 1948, п. 4182 
М. №і155оп, Міпоап-тусепеап КеПроп ап4 іїѕ Ѕигуіүа! іп Не Сгеек КейПроп, Іипа., 
1927," ра. 278. 7084. : ; ща 
А 16 М. К11ззоп. Цит. съч., р. 280, 283, се съмнява, че култът на тази богиня може 
да се изведе от въплощението на душата в змия. За змията като тотем -- Дж. Томсон. 
Исследования по истории древнегреческого общества. І. М., 1953. с. 111 и сл. За змията 

като символ на душата на покойник, то в случая вероятно в основата на 
тази богиня са залегнали именно тези поверия. Според Нилсон функцията 
на змията и богинята като домашна покровителка е била наследена от Атина .1? 
В класическа Гърция тя е запазила и доразвила тази функция и с нараст- 
ването на обществената значимост на богинята от покровителка на дома 
тя става и покровителка на града. Но нейният култ в земите на траките е 
бил слабо разпространен. Въпреки това те вярвали, че змията е пазителка 
на дома и вероятно в този смисъл тя била атрибут на най-почитаното тра- 
кийско божество -- Тракийския херос. За това свидетелствува както епи- 
грамата на Калимах (ПІ в. пр. н. е.), според която Херосът с копие и змия 
пази жилището, така и неговото прозвище лоол ос („стоящ пред 
врати“, „пропъждащ злини“) 18 По всичко изглежда, че същността на яв- 
лението и у гърци, и у траки е една и съща, но се поема по-късно от различни 
божества. Но в този случай змията като домашна покровителка не може 
да се свърже със св. Марина. 

Змията като животно най-тясно свързано със земята символизира 
плодородието и става атрибут на богинята на раждащата, но предимно 
култивирана земя, на хтоничната и аграрна Деметра. Но змията и в този 
случай няма отношение към култа на св. Марина. По всичко изглежда, че 
тези две богини, които имат за атрибут змията, са с по-различна същност 
от господарката на змиите света Марина. А може би нейният култ да е на- 
следил божество, което няма за атрибут това животно? 

Господарка на дивата природа, на некултивираната земя, на вегета- 
цията и на всички животни в античността била Артемида. Едва ли има 
божество с по-противоречива същност: студена, сурова и отмъстителна, 
ревностно пазеща девствеността си, тя нежно закриля новородените деца и 


като душа на покойник — Г. Кацаров в ИАД, т. 5, с. 16. Култът на героите е произ- 
лязъл от култа на умрелите, а животкото, въплешение на душата, става атрибут на героя; 
границата между герой и Ссжество е кслеблива и неустойчива, М. К1ззоп. А Ніѕіогу 
оѓ Сгеек Кейроп. Охіогаі, 1927, р. 36. 

17? В прочутата статуя на Фидий до щита на Атина е представен и старият й атрибут — 
змията. Напускането от змията на храма на Ерехтей на Акропола по време на гръко-пер- 
сийските войни се сметнало като предзнаменование, че гражданите трябва да напускат 
града; М. М і 1 ѕѕоп. Цит. съч., р. 26—27; А. Ф. Лосев. Мифологический словарь. М., 
1961, с. 40. Софокъл нарича Атина „живееща със змия“; А. Ф. Л о сев. Античная мифо- 
логия, с. 41. 

в р. Кошззе |. Іпіегргёіаііоп фипе ёрівгатте де СаПтадие, КЕС, 1. 34, р. 266, 

271; Е. М1 11. Те гепеЕ сшіцеПе ргесо-готаш. Рагіѕ, 1956. р. 56. В римските къщи 
змията е душата на раќег ѓатіііаѕ и ако умре тя, умира и той; тяебила считана 
също и за репиз Іосі. Не е трудно да се забележи сходството на тези вярвания с 
поверията за змията у нас, даже и с тези, според които появата на змия в къщи означава 
смърт или болест. ; 
„ 19 РацГу-Мт!ззомжа. Кеа!-Епсс!ореду [КЕ], ХП, 1924, 5. 332; Рісііоппаіге 
е Та туіћоІосіе ргесдие еі готаіпе, Рагіѕ, 1962, р. 105; С. ТГоБез. рісііопагу оѓ МуШо- 
Іосу, ЕоІКІоге апа Ѕутбо!ѕ, 1, р. 429; Р. бгіта1. Юісііоппаіге е Іа туШо!орте ргесдие 
е готаіпе. Рагіѕ, 1958. р. 119. Центрове на нейното издигане били Елевзин, Сицилия, но 
тя се среща и в Крит, Пелопонес, Тракия, цит. съч., с. 119. Нейни артибути са били змия, 
факел и житни класове. Интересно е изображението на Деметра, която с вдигнати ръце 
държи житни класове, около които се увиват змии; Д ж. Томсон. Цит. съч., с. 249; 
Я. Тодоров. Паганизмът в Долна Мизия. С., 1928. с. 100, за изображения на Де- 
метра върху релефи и монети; В. Велко в. Деметра — МаорПогов. — Изследвания в 
памет на Карел Шкорпил, С., 1941, с. 329 и сл. 

животни, покровителствува брака, бди над бременните и над родилките. 2% 
Тя разрушава живота, изпраща внезапна смърт, но покровителствува пло- 
довитостта на хората и животните, лекува рани на тялото и на духа и което 
е особено интересно -- лекува ухапванията от змии.?! Макар и по-рядко, 
но тя се почитала и като богиня на водата и при търсене на извори се обръ- 
щали с молби към нея и в култа й било застъпено и къпането в определени 


извори и езера до олтаря й.22 

Артемида била идентифицирана с тракийската богиня на лова Бен- 
дида.23 Нещо повече, някои учени считат, че по произход А ртемида е тра- 
кийска богиня .?* Във всеки случай нейният култ бил широко разпростра- 
нен у траките, за които Херодот пише, че „от боговете си почитат само тия: 
Арес, Дионис и Артемида“, Той добавя още, че пеонските и тракийските 
жени, когато принасяли жертва на Артемида, не поднасяли даровете си без 
пшенична слама. По времето на Перикъл, поради политически причини, 
култът на Бендида бил въведен в Атина. Нейният празник, описан от Пла- 
тон, съдържал вечерно факелно шествие, надбягване на коне с факли, 
пир, вероятно с оргиастичен характер.?? Бендида била богиня, на която 


се подчинявала цялата природа.28 
Ако се съди по намерените паметници, то култът на Артемида бил раз- 
пространен най-много в долината на Средна и Долна Струма? и изобщо 


1 С. ГоБевз. Цит. съч., с. 131--182; Р. Сг! ша!. Цит. съч., с. 52—93, 

21 Девойките, които искали да се омъжат, както и невестите поднасяли в жертва 
кичур коси, Дж. Томсон. Цит. съч., с. 339; С. ТоБез. Цит. съч., с. 131. В поезията 
се среща Артемида, бдяща с протегнати ръце над родилката; Д ж. Том сон. Цит. съч., 
с. 241. След първото раждане младите родилки й поднасяли своите дрехи; Р.  ауедап. 
МуіћоІоріе е апИфдийе огесдиеѕ еі готаіпеѕ, р. 105 Като покровителка на раждаемостта 
тя е погълнала култа на Лето. 

22 МуШоору оѓ а гасеѕ. уо]. І, 1964. р. 185. Рісііоппаіге де Іа туіћоІовріе..., р. 54. 
Тя е била НЕ ре спасителка на плувците и господарка на морето, Р. . ауе ап. 

ит, съч, С. 7 
н 28 4. ЈоЪезѕ. Цит. съч., с. 201; Г. Кацаров. Бендида. — ИБИД, П, 1906, с. 9! 
и сл.; Т. Герасимов. Нумизматичен принос към религията на Тракия. — ИАИ, т. 8, 
С., 1934, с. 179; Д. Дечев, Очерк за религията на древните траки. — БИБ, т. З, 1928, 


38. 

# КЕ, ТУ ВАХ, 

25 Извори за старата история и география на Тракия и Македония, С., 1949, с. 24. 

26 Пак там, с. 18. Подобен обичай е съществувал и у хиперборейците, един легенда- 
рен народ, който живеел на север и имал някакво отношение към култа на Аполон и Ар: 
темида, Г. Кацаров. Хиперборейците. — Псп, кн. 66, год. ХУІІ, 1906, с. 130—131. 

2? Извори, с. 107, 108. Сократ пише: „хубава ми се видя процесията на домашните. 
но не по-малко прилична беше и тая, която уредиха траките.“ От надписа във връзка с 
учредяването на култа й узнаваме, че вероятно свинята е била свещеното й животно , както 
и самия обред, в който, изглежда, е имало и водно кръщение, Г. Кацаров. Бендида... 
с. 38; Д. Дечев. Очерк... с. 35. В житието на Хипатий се съобщава, че витинската Ар- 
темида (г. е. Бендида) му се явила като грамадна жена, колкото десетина мъже, която па- 
сяла свине и предяла, М. Х1 1 ѕѕоп. СпестзсПпе Ее е уоп КеПодзег Вейепіипе. Геір- 
пе, 1906,9, 2044 : | 

28 Тя била идентифицирана с лемноската Велика богиня и с Кибела, В оѕсһег. 
Гежсоп 1; 5. 781. 

2 В историческата епоха областта на Средна Струма е била обитавана от тракийското 
племе меди, където под образа на Артемида била тачена Бендида. Култът на Бендида у 
витинците, които в предисторическата епоха се изселили от областта на Долна Струма 
в Мала Азия, е бил присъщ и на останалите в Европа меди. Но придошлите на мястото на 
изселилите се витинии други тракийски племена също споделяли култа й. Артемида била 

Бендида била почитана в южната половина на древнотракийските земи. 3% 
От божествата на гръко-римския пантеон А ртемида-Диана получила най- 
широко разпространение именно защото заменила върховната тракийска 
богиня _ Бендида, женският корелат на Хероса.?'! Иконографията на Ар- 
темида била силно повлияна от гръцкото изкуство — изобразявала се като 
ловджийка-пешеходка или под влияние на Хероса като яздачка на елен, 
което е и народният тип на богинята 32 

Епитетът на Артемида  лижоос, който се среща предимно в 
Дакия и Долна Мизия, я определя и като божество-леч ител, тъй като 
„вслушващ се в молбите“ е прозвище на лечебните божества. Може би Ар- 
темида-Бендида има някаква връзка и с култа на огъня, ако се съди по ней- 
ния атрибут — факлата, по нощната процесия с факли, от сведението на 
Павзаний да се хвърлят в пламъците на огъня около олтаря й живи птици, 
и животни и плодове, както и от прозвището й Г ермитита 33 

Тракийската Бендида напомня друга тракийска богиня на природата— 
Котис, която дори се счита за гръцка Велика майка от тракийски произ- 
ход.3» Според Страбон, котитиите и бендиите, които били нощни празници, 
много приличали на малоазийските празници.28 Празникът в чест на боги- 
нята съдържал музика, танци (а според Лукиан нямало древна мистерия 


зачитана в областта между Долна и Средна Струма и Места, о. Тасос; Д. Дечев. Кул- 
тът на Артемида в Средна Струма. — Сборник Кацаров П, ИАИ, ХІХ, С., 1952, с. 96; 
Х р. Данов. Древна Тракия. С., 1970. с. 213; Б. Геров. Проучване върху западно- 
тракийските земи. 1.-- ГСУ ФФ, т. 51, 1959—1960, с. 213; Б. Геров. Към историческата 
география и етнография на древна Тракия. — Езиковедско-етнографски изследвания в чест 
на акад. Стоян Романски, С., 1960, с. 545. 

30 Според сведения на Лукиан и Ливий светилища на Артемида имало на западния 
бряг на Долна Марица, в Македония при Филипи, в Ефес, а на Бендида — в Тракия. Из- 
вори, с. , 

5 1 Д. Огненова. Някои аспекти на Бендида върху паметници от Тракия. — ИДИ, 
ХХІІ, 1959, с. 90, 93; Д. Дечев. Очерк... с. 38; Култът на Артемида... с. 97. 

з2 За различните типове иконография — Д. Дечев. Цит. съч., с. 98—99; Г. К а- 
цар ов. Бендида... С. 39; Т. Герасимов. Цит. съч., с. 179; Д. П. Димитров. 
Към религията на траките от ранноелинистическата епоха. — ИПр. ХІПІ, кн. 2, с. 78 
исл.: СП. Рісагаӣ. зш | 1соповгар! те де Вепӣіѕ. — Сборник Кацаров, І, С., 1952, с. 25-- 
34. В Артемида намира по-дълго време отражение периодът на лова и събирателството, 
А.Ф. Лосев. Античная мифология..., С. 497.Самото име Бендида не се среща в надписите, 
а се почита под името на Артемида и Диана. Единственото посвещение, в което богинята 
се явява с тракийското си име Бендида, произхожда от областта между Долна Струма и 
Долна Места; Д. Дечев. Култът на Артемида... с. 96 Според Томашек името й произ- 
лиза от и. е.“ Бћепаһћ „свързвам, съединявам“ и се тълкува като съединителка на брака. 
Но според други учени „Бендида“ означава „повелителка“, „царица“ и се среща като 
 Дотёшс Вао/в(а, Гапа Керіпа..., които епитети говорят за нейното, върховенство и са 
преводи от името й. Има много лични имена, производни от нейното; Д. Дечев. Очерк... 
с. 33; Г. Кацаров. Бендида. с. 31; Т. Герасимов. Цит. съч., с. 179. Диана, по- 
добно на Артемида, олицетворявала плодовитостта на природата, владеела гората и жи- 
вотните и на нейния годишен празник (13. ҮШІ) в свещената гора имало илюминации с 
факли, Д ж. Фрэзер. Золотая ветвь. М., 1924, с. 92. 

зз Я, Тодоров. Цит. съч., с. 65. 

за С. А. Вотаіозѕ. Сийез роршаігеѕ де Іа Тһгасе. — СоПесііоп Фе из Пап- 
са15 4" А Шепе, 18. 1948, р. 104. 112. За огъня в култа на азиатскага Артемида Перастия, 
М. Арнаудов, Студии върху българските обреди и легенди. 1—11. С., 1924. с. 220. 

36 С. ГоБез. Цит. съч., р. 376. 

36 Извори, с. 220. 

без танц), оргиазъм, мистически обреди и кастриране на млади мъже.З" 
Самият Страбон обяснява сходството им с фригийските свещенодействия 
на Сабазий и Кибела с това, че фригите били преселници от Тракия и от 
там пренесли тези свещенодействия.3# Вероятно за тези тракийски и мало- 
азийски божества на плодородието и на природата е бил характерен оргиа- 
змът с кастриране, което било чуждо на гърците и затова Херодот не може 
да идентифицира с гръцките три божества, между които и Кибела. А кул- 
тът на Кибела, официално въведен в Рим през ПІ в. от н.е., има своите ко- 
рени в древната егейска цивилизация.“ 

Но както тракийската Бендида, така и Артемида от класическия пе- 
риод, когато те са известни като ловджийки и за тях има най-много сведе- 
ния, са вече резултат от дълго развитие. Началото на техния култ вероятно 
трябва да се търси в егейската цивилизация още през 111—1 хилядолетие. 
Артемида на остров Крит била богиня на природата, на плодовитостта на 
хората и животните, богиня на пещери и планини и критяните от класиче- 
ската епоха я наричали Бритомартис и Диктина.*! Артемида била почи- 
тана в Аркадия, Спарта, Лакония, но най-много в Ефес.*? Гръцката Арте- 
мида крие в себе си черти на една малоазийска богиня.13 За това свидетел- 
ствува тясната й връзка с Аполон и Лето, участието й в Троянската война 
на страната на троянците. За нейния старинен произход говорят и матриар- 
халните черти в култа й, които били запазени особено при Артемида Ефе- 
‘ска. И може би Бендида се идентифицирала именно с нея.*° През антич- 


37 С. ТоБез. Цит. съч., 376. По време на процесията в Коринт жрицата на Арте 
мида шествувала с колесница, теглена от елени. Р. | ауейал. Цит. съч., р. 109. 

38 Извори, с. 220. 

з | Ттигог!Н. Сгеек Сой5 апа Еогеісп Сойѕ іп Негодошв. -- Опіуегѕіїу оѓ Сай- 
[огпіа. РиЬісаііопѕ іп Сазяса! РаПоову, уо!. ІХ, 1926--1929, р. 23. 

40 На остров Крит през 15 в. пр. н. е. по високи върхове и в пещери било почитано 
женско божество, господарка на планини, вероятно прототип на Рея-Кибела. Тя лову- 
вала, защитавала хората, животните и домовете. В култа й имало свещени танци, звуци 
на двойна флейта, на лира, екстаз,но постепенно с елинизма оргиазмът изчезва, Н. Сга! 1- 
Го?!. Те сийе де СуБф!е. Рагіѕ, 1912, р. 3—7. Вероятно върху иконографията на Кибела 
е повлияло изкуството на хетите. Фригите били народ, родствен на граките, дошъл през 
Хелеспонта и покорил Хетската държава, Дж. Томсон. Цит. съч., 404—405. Фригий- 
ската Кибела, която получила разпространение в Мала Азия, е наследила вероятно и хет- 
ската майка на боговете. 

1 р. р, ауедап. Цит. съч., с. 107. Артемида била идентифицирана с Диктина и 
Бритомартис, Дж. Томсон. Цит. съч., с. 250. 

42 р Сгрша!. Цит. съч., р. 52—53. М. М1 1 ѕ ѕоп. Міпоап-тусепеап ге|ісіоп... 
р. 433, 438. Рісііоппаіге, р. 54. Артемида е погълнала и много местни култове, С. А. Тока- 
рев. Религия в истории народов мира. М., 1969. с. 443. 

аз МуПатоулсг. Негтеѕ. 38, 1903, р. 583, цит. по Г. Кацаров. Цит. съч., С. 31, 

14 Дж. Томсон. Цит. съч., 270. Не без интерес е преданието, че древното свети- 
лище в Ефес било основано от амазонките. Пак там, с. 179. Присъствието на мъжко същест- 
во-сподвижник на богинята е признак за загубване на някои нейни матриархални черти. 
В нейния празник участвували само девойки и млади жени, М. Къ|ззоп, Огіесһіѕсһе 
Ее е. 5. 244—945, 253—255. Предполага се. че приписването на черти на лунна богиня на 
Артемида е станало по-късно и е резултат от отъждествяването й с Хеката. Но дали връз- 
ката й с луната не произтича от нейния аспект на покровителка на раждаемостта? За от- 
ношението между змия, луна и раждаемост: Д ж. Томсон. Цит. съч., с. 212; Дж. Ф ре- 
зэр. Цит. съч., с. 168; С. А. Котаіоѕ. Цит. съч., р. 252. За изображения на луната 
върху фустите на младоженките и върху сватбените хлябове у каракачаните, а. В. К а- 
уадіаѕ. Раѕіеигѕ потайеѕ тёйіќеггапёепѕ. Рагіѕ, 1965. р. 249. 

455 Я. Тодоров. Цит. съч., с. 63. 

ността медовитинците, които били изселени от Долна Струма, населявали 
Северозападна Мала Азия! и витинската Артемида била вероятно Бен- 
дида. Но голямата прилика на Артемида (особено ефеската) с Бендида 
не би могла да бъде обяснена само с миграцията на племената, а вероятно 
а с това, че през критско-микенската епоха религиозните представи на на- 
родностите, населяващи Крит, гръцкия континент, Мала Азия, са били почти 
еднакви.“ А траките и фригите са били най-ревностните пазители на пре- 
делинистичните традиции в културата.“ 

Различие между официални и народни празници, между официални 
и народни концепции за божествата е съществувало и в античността и за- 
това при разглеждането на различните култове тази разлика трябва да се 
отчита. При такъв именно подход се откроява по-ясно връзката между 
минойската и гръцката господарка на животните. В храма на Деспойна 
в Ликосура (Аркадия), описан от Павзаний и разкрит от направените раз- 
копки, Артемида е представена с кожа на елен, в едната ръка държи факла, 
а в другата -- две змии. Според С. Райнах това е „богинята със змии“ от 
Кносос ,21 а според М. Нилсон Артемида от Ликосура повече напомня „го- 
сподарката на животните“ от минойско време, тъй като кнососката богиня 
е домашна покровителка. От архаичното изкуство е останала фигура 
на тази повелителка на животинския свят, която държи в ръце четири- 
ноги животни и птици. А това не е ли една от най-четените в минойските 
надписи богини Раепа (Раіапа) — гр. лдтиа, лбтиа („повелителка“, „госпо- 
дарка“), която Омировият епос вече смътно споменава като лбтиа 
дпоф» („повелителка на дивите зверове). А в един пилоски надпис тя 
се явява и с епитета „победителка или убийца на змии“.°* А Артемида- 
Бендида, която язди елен или държи животно в ръка и е преметнала кожа 
върху хитона си, не стои ли по-близо до това схващане за минойската го- 
сподарка на животните? Изглежда, тук може би трябва да се търси произ- 


а Б. Геров. Проучвания..., с. 150. 

7 Г. Кацаров. Бендида..., с. 39; Д. Дечев. Цит.съч.,с. 36.Витинците наричали 
един от месеците си Вгуддаов. 

“рота Пор Пит: къч, ре, | | 

49 Сп. Рісага. Пдтиа “ дудофитв двф» тв. Моіеѕ ѕиг 1е {уре де 1а Оёеѕѕе- 
тёге епіге ассеѕѕеигѕ апіһгоротогрһеѕ. -- Кеуше е 1'Пһіѕіоіге де Кейропз, і. ХХУШП, 
Хо. 4—5, 6, 1928, р. 71. 

150 Херодот пише, че династията тракийски царе имала за дворцово божество Хер- 
мес и дори свързвала произхода си с него, а божествата на народните слоеве били Арес, 
Дионис и Артемида, Хр. Данов. Херодот като извор за историята на Тракия, Маке- 
дония, Пеония и Западното Черноморие. — ГСУ ИФФ, т. 32, 8, 1936, с. 51. 

1 р. Гауедап. Цит. съч., р. 109; 5. Веіпасһ. 1” Апети! Агкафеппе е! Іа Дееззе 
аих ѕегрепіѕ Фе Споѕѕоѕ. — ВСН, 1906, р. 159, я счита за преживелица в класическа Гърция 
‘и още едно доказателство за връзката на Крит с Аркадия. 

5 М.М№і155ѕ0о п. Міпоап-тусепеап КеПроп... р. 434. 

53 М. Къ|ззоп. А Ніѕіогу оѓ Огеек Ке|ісіоп... р. 28. 

5 Вл. Георгиев. Проблемы минойского языка. С., 1953. с. 117; МІ. беогоіеу. 
Ге аёсһігетелі еѕ ілѕсгірііопѕ тіпоеппе. — ГСУ ИФФ, 45, кн. 4, 1948—1949, с. 70. Може 
би варварското жертвоприношение, описано от Павзаний, напомня за лбтиа уоф»; 
Р.І ауедап. Цит. съч., р. 109. 

55 Наличието на две божества на лова у траките може би има също някаква връзка 
с въздействието на минойската религия, тъй като още тогава имало господар и господарка 
на животните, но тя била доминиращата, която в класическа Гърция се доразвила в Арте- 

ходът на А ртемида-Бендида и нейното прозвище „господарка на животните“, 
запазено и в култа на св. Марина като „господарка на змиите“. 

В егейската цивилизация доминират женските божества, вероятно като 
остатък от матриархата. Към тях можем да причислим Афродита, Ар- 
темида, Атина, Деметра, Лето, Рея-Кибела. Техният произход ни отвежда 
към пеласгите? По всяка вероятност тези божества датират още от 111 
хилядолетие и са свързани с представите за Великата майка на природата 
и имат подчертано матриархален характер. Но развитието на обществения 
живот и възникването на патриархата дава отражение и върху религиоз- 
ните култове и някои от тези богини получават свой спътник — син, любим 
или съпруг. И както предполага Нилсон от минойската концепция за 
божеството на природата се очертават две линии на развитие -- от една 
страна на Великата планинска богиня от Мала Азия, придружена от лъ- 
вове, асоциирана с богинята на природата, с умиращ и възкръстващ син 
или любим, със засилен оргиастичен елемент; от друга страна — девстве- 
ната богиня-ловджийка от класическа Г ърция, която напомня господар- 
ката на животните и остава без партньор, независима.2?? 

Като се има пред вид общата основа на догръцката религия може 
да се предположи, че от Богинята майка на природата отделни божества 
са поели и доразвили някои от функциите й. От една страна, Кибела в 
Мала Азия, от друга — в Гърция Рея и Деметра, но Деметра предимно като 
богиня на земята, чиято роля нараства вероятно с превръщането на зе- 
меделието в един от основните поминъци. Атина като покровителка на дома 
се разпространява и в континентална Гърция. От „господарката на жи- 
вотните“ се е развила Артемида, която в Мала Азия запазила повече своята 
близост с ябтиа дпоф». А може би по-вероятно е там да се е заро- 


мида и изместила лдтио уо», Д. Дечев. Култът на Артемида..., с. 98. М. № 15- 
ѕ оп. Цит. съч., р. 441. Върху външния облик на Артемида- Бендида оказва влияние ми- 


нойската господарка на животните, а върху ездачката — и Херосът. ” 

5 Н. Сга! По. Цит. съч.. р. 7. Богинята майка и Великата богиня, която власт- 
вувала над всичко, са доказателство за преобладаващото влияние на жената, тъй като 
само така може да се породи представа за подобно божество; А. Дони н и. Люди, идолы 
и боги. М., 1968. с. 145. 

7 А, Сагпоу. І 'ћуроіёѕе рёїаѕрідие е! Іа туіћо!осіе ргесдие, р. 357; А. Сагпоу. 
Рісііоппаіге ёЁһутоЇовідие е Іа туіһоІосіе ргесо-готаше, р. 27: Вл. Георгиев. 
Исследования по сравнительному историческому языкознанию. М., 1958. с. 102. Артемида 
и Атина се схващат и като епитети на Великата богиня, р ісііоппаіге Фе Па тИ Вооге · 
вгесдие е! готаіпе, Рагіѕ, 1962, р. 105. 

58 Чрез умиращия и възкръсващ съпруг или син (при Афродита и Кибела) се изра- 
зява и идеята за „умиращата и възкръсваща природа“. Само при Деметра, която е по- 
консервативна, тази идея е изразена чрез отвличането на дъщеря й Персефона от Адес. 

» М. К11взоп. Цит. съч., р. 438. Минойският произход на Артемида според 
М КМ; 1 звоп. Цит. съч., с. 442, доказва, че минойското божество на животните се раз- 
тваря от нея, но може би гърците също са имали божества, които господствували над при- 


родата и животинския свят. : 
, % Деметра у Омир не е поставена всред божествата на Олимп, М у По | оргу о! 


а гасеѕ, р. 225. 

22. 61 Дж. Томсон. Цит. съч., с. 259 — пеласгите в Тесалия били по-многочислени 
в сравнение с другите области на Гърция. Доисторическата Атина със змията и маслине: 
неното клонче едва ли се отличава от минойската богиня -майка, там, с. 266. Там и легендата 
за Кекропс — първия цар на Атина. И змията, и птицата указват на връзката на Атина 
с минойската религия, М. №Ъі1550п. А Ніѕіогу оѓ: Огеск Вејівіоп, р. 27. 

дил и оттам да се е разпространил култът й, като изместил или се е 
слял с други подобни местни божества. Интересно е все пак да се обърне 
внимание на данните от Илиадата за участието на боговете в Троянската 
война. Дали това не би могло да даде известни следи както за тяхното за- 
раждане, така и за разпространението им. Така участието на едни, като 
Хера, Хермес, Атина, Хефес, отразява връзката им с ахейците (т. е. с конти- 
нентална Гърция), а участието на Артемида, Аполон, Лето, Арес, Афродита 
на страната на троянците -- връзката им с Мала Азия. При това най-ак- 
тивни са Артемида и Атина. Освен това Артемида е дъщеря на Лето и бли- 
значка с Аполон, което също указва, макар и косвено, на малоазийския 
й произход. 

И въпреки че посочените божества (Лето, Артемида, Атина, Деметра) 
да имат пеласки произход, то все пак може да се допусне, че едни са били 
свързани с пеласгите в континентална Гърция, а други — с пеласгите от 
Мала Азия. А пеласгите бяха население, сродно по своя език с траките. 
Изобщо за малоазийските култове, които запазили по-дълго време народ- 
ния си характер, бил характерен оргиазмът и кастрирането. Малоазийските 
племена и преди всичко фригите, които отишли по-напред в общественото 
си развитие и били в по-непосредствен контакт с цивилизациите на Из- 
тока и Гърция, отишли и по-напред в оформянето на официалните рели- 
гиозни култове, отколкото траките. 


ЕЯ ж Жж 


Въпросът за приемствеността в културните традиции не стои извън 
демографската структура на населението на Средиземноморския басейн. 
Югоизточна, Югозападна и Южна Тракия е била връзката между земите 
на север от Родопите и от Хемус и средиземноморския свят.%? През втората 
половина на ПІ хилядолетие и началото на 11-ото древнотракийските 
племена били в интензивен и постоянен контакт с населението на Западен 
Анадол и Микенска Гърция. През бронзовата епоха връзките между се- 
верните части на Балканския полуостров и Западна Мала Азия (преди 
всичко Троада) се засилват още повече, което говори за определено кул- 
турно единство на двете области, в процеса на което Тракия е била мост, 
съединяващ Троада с Балканите. Южнотракийските племена по брего- 
вете на Егейско и Мраморно море били още по-близо до гръцкия свят, 


в2 Развитието на западнотракийските племена и на север от Хемус протичало по- 
бавно и своеобразно, отколкото в долината на Хеброс и неговите притоци, Хр. Данов. 
Древна Тракия, с. 132. Поради неголямата си височина Странджа не била пречка за общу- 
ване между траките на север и на" юг от нея, а съобщения са ставали и по р. Хеброс, която 
в древността била плавателна. 

68 Пак там, с. 138, 175. 

62 Н.Я. Мерперт. Ранний бронзовый век Южной Болгарии. — Асіеѕ ди 
[ег Сопогев Іпіегпаїіопа! їеѕ Е шдез Ва кашдиез е! $и-еѕі епгорёеппез, 1. 11, 5., 1970, р. 239; 
М. Чичикова. Керамика от старата желязна епоха в Тракия. — Археология, 1968, 
кн. 4, с. 25. Раннотракийската култура съдържа елементи, които говорят за връзки с 
Мала Азия. 

6 Д. Димитров. България — страна на древни култури. С., 1963. с. 26. За 
преживелици от цивилизацията от Второто хилядолетие в Тракия. - Г. Овпепоуа. 
Ѕигуіуапсе е Іа суШзаНоп тёйііеггапёеппе ди 11 шШевпате еп Тһгасе уегз Іа ѕесопіе по!- 

Нещо повече, сведението в Илиадата за съюза между траки и троянци срещу 
ахейци не е просто отражение на големи племенни раздвижвания през 
ХИ!-ХПв., в които голямо участие са взели траки, мизи и армено-фриги. 
В тази война траките са представени като равностойни съюзници и про- 
тивници. Съюзници на троянците били всички племена от Западна Мала 
Азия, Егейското крайбрежие, а на ахейския съюз — Микена ‚племена от кон- 
тинентална Гърция, Егейските острови, от Македония до Пелопонес.56 
Дори е изказано и предположение за етническо родство на троянци и траки, 
а именно, че троянците са били най-старите тракийски преселници в Се- 
верозападна Мала Азия.? Много вероятно е съществуването на един 
автохтонен субстрат население, което оцеляло и през 11 хилядолетие и било 
съсредоточено в Югоизточна България, егейското крайбрежие, западните 
и югозападните райони на Балканите и в началото на бронзовата епоха 
докъм ХПІ в. пр. н. е. се оформили трите племенни общности в южно- 
дунавските земи — дакомизи, траки, фриги. Същинска Тракия — област- 
та между Балкана и Егейския хинтерланд, която е била по-напред в 06- 
ществено-икономическо, политическо и културно развитие от областта между 
Дунав, Балкана, Тимок-Морава и Черно море се разделя на два района. 
Единият обхваща двуречието на Струма и Места, течението на Марица 
с прилежащите й планински зони на Средна гора, с подбалканските полета, 
а другият — Родопите и Югоизточна Тракия. Следователно земите, насе- 
лени с тракийски племена, се делят на две групи: югоизточна — със своя 


ііёе ди Т шШвлане. Асіа Апіідиа РюиПрророШапа. -- Зшфа Агспедорка, 1963, р. 


27—34. 
6 Г. Кацаров. Тракия в Омировия епос, с. 122—135; Хр. Данов. Към 


материалната култура на траките през Омировия епоха. — ИПр, 1947, кн. 4, с. 15—21; 
Към историческия облик на древна Тракия. --ГСУ ИФФ, т. 40, 1943—1944, с. 4—5; Т. Злат- 
ковска я. Этнические процессы во 11-—1 тысячилетии до н. э. -- Советская зтногра- 


фия (СЭ), 1964, кн. 5, с. 79; К вопросу об зтногенезе фракийских племен. СЭ, 1961, кн. 
6) г. 82; 

67 Вл. Георгиев.Тракийският език. София, 1957, с.73, 82, и Исследования..., с. 281, 
пише, че пелаският език е тясно родствен с тракийския; История Згейского мира во Втором 
тъкячилетии до н. э. в свете минойских надписей. Вестник древней истории 1950, кн. 4, 
пише, че хегемонията на етеокритите и пеласгите била сменена от ахейци и данайци, носи- 
телите на микенската култура. За разселване на траки и мизи в Троада — Д. Дими т- 

о в. Троя УП-в” и балканските тракийски и мизийски племена. — Археология, Х. кн. 4, 
1968, с.12. За изселването на фриги, И. Венедиков. Произходът на траките... с. 533 — 
на витинци, пак там, с. 539, и Б. Геров. Проучване... с. 159; Хр. Данов. Цит. съч., 
с. 176; Г. Кацаров. Ролята на старите траки в предисгорията и протоисторията на Бал- 
канския полуостров и Мала Азия, ГУ отчет на БАИ за 1924 г., с. 29. За постоянния характер 
на връзките между ахейците и Балканския полуостров. Т. В. Блаватская. Ахейская 
Греция. М., 1963. с. 104. През първата половина на Второто хилядолетие траките заемали 
обширен ареал, който обхващал днешните български земи, част от Източна Сърбия, Северна 
Гърция — т. е. Югоизточна и Егейска Тракия, острови на Егейско море. През средата на 
Второто хилядолетие станали големи придвижвания на фриги, мизи и витини, Х р. Данов. 
Историческото развитие на древнотракийските племена през Първото хилядолетие пр. н. е. 
Актове на Първия конгрес на БИД, С., 1972. В Мала Азия се забелязват два големи пласта в 
тракийскатащиаспора--първият,по-плътен и устойчив, се наслоил главно в западните, севе- 
розападните и северните области на Мала Азия още до началото на І хилядолетие. А л. Ф ол, 
Демографска и социална структура на Древна Тракия. София, 1970. с. 76. 

68 Пак там, с. 92. Неолитът на Крит и Мала Азия се синхронизира с неолита от на- 
шите земи и до известна степен с Гърция, И. Венедиков. Цит. съч., с. 931. 

Ф Дл. Фол. Цит. съч., с. 112. | | 

собствена култура, ивтора, в тракийския север и запад, с по-ниска култура. 
Това различие се дължи на завареното население, което е било по-много- 
бройно в Югоизточна Тракия и чиято култура се развивала по-бързо.” 
Вероятно самите траки са били близки с предгръцкото население на Гърция 
и по-стар етнически елемент на Балканския полуостров.” И затова вероятно 
Ксенофонт, описал бита на малоазийските траки, не могъл да не забележи 
очебийното сходство в бита и етническия облик на малоазийските и евро- 
пейските траки.? Културното, а може би и етническото единство се проя- 
вява и в религията, която била обща за населението на Крит, гръцкия 
континент, Мала Азия и островите на Егейско море (т. е. за етеокрити и 
пеласги).?% 

Областта на Източните Родопи, Странджа, Мала Азия, междуречието 
на Струма и Места влизала в културно-етническата общност на егейския 
свят през 111—11 хилядолетия и е поддържала тесен контакт и през І хи- 
лядолетие с населението, което е било еднакво по бит и сродно по произ- 
ход. Като се има пред вид, че траките запазили до късна античност своя 
бит, език и религиозни представи, ‘* а също така и демографските процеси 
ни дават основание да допуснем, че в посочените области е оставил следи 
един култ, по всяка вероятност общ за населението на Мала Азия, Тракия 
и Егейския басейн. 

Демографските процеси и някои страни в развитието на отделните 
култове показват, че критската цивилизация е била в основата на създаде- 
ното през П хилядолетие културно единство.?? Когато гръцките градове- 
държави се разтворили в империите на Македония и Рим, в Гърция се на- 
блюдавало активното нахлуване на източни култове, но тези култове в 
значителна степен били от същия произход, както и гръцките. И когато 
тези градове-държави загубили своята независимост и заедно с нея рух- 
нала и религиозната им надстройка, то те отново се подчинили на влиянието 
на по-малко диференцираните култове на Анадола и Изтока. ! 


% ж % 


Въз основа на направения анализ за същността на култа на Арте- 
мида би могло да се приеме, че той е резултат от развитието на минойската 
лба робу. А връзката между тях и света Марина е очевидна. 


70 И. Венедиков. Цит. съч., с. 542. За разграничението между траки и дако- 
мизи, Вл. Георгиев. Тракийският език. С... 1957, с. 72: Т. В. Здатковская, 
Этнические процессы... с. 87. 

1 И. Венедиков. Цит. съч., с. 542. 

72 Хр. Данов. Югоизточна Тракия по сведенията на Ксенофонт. — ИИИ, 3—4, 
1951, с. 298. 

7з Н, Сга! | То!. Цит. съч., р. 6—7. 

та Особено в Родопите, В. Велков. Към въпроса за езика и бита на траките през 
[Ү в. отн. е. — Изследвания в чест на академик Димитър Дечев, С., 1958, с. 735. 

75 Голямото единство на племената от І хилядолетие е било нарушено от миграцията 
на племена, говорещи индоевропейски, които проникнали в Гърция и Мала Азия, влели 
се в критската цивилизация, която е била най-високото ниво на егейските народи през 
11-11 хилядолетие, Е. Соп іоцгасћ і. Гез репр!ез ди ѕий-еѕї ецгорёеп еї Іеиг гӧіе 
дапз 1'ћіѕіоіге (апіідиііб). — Асіеѕ ди Іег Сопргез, р. 8, 10. 

в Дж. Томсон. Цит. съч., с. 225. 

И при Артемида и при св. Марина змията не е атрибут, а опасно жи- 
вотно, което се подчинява единствено на тяхната власт. И затова според ан- 
тичните и съвременни вярвания единствените лечителки на ухапването 
от змии били те, техните господарки. 

Празникът на Артемида-Бендида бил нощен, с факелно шествие, му- 
зика и танци. Подобно на него в Странджа се празнувала и св. Марина 
цяла нощ, на запалени фенери, с музика и хорд. 

Връзката на Артемида с лечебните извори и като лечителка се открива 
и в св. Марина, която се почита за здраве и на нейния ден ходят на извор 
с лековита вода. Там обикновено преспиват, мият се и вземат от водата 
„за лек“ и камъче от скалата. В нишите на пещерата се поставяли икони 
и се палели свещи. ** Също по древен обичай посетителите оставяли парче 
от дрехата си или лепели парички на скалата.7?8 

Много от езическите антични божества продължили да се почитат и 
като християнски светци. Така и Артемида-Диана, въз основа на пред- 
ставата за нея като покровителка на раждаемостта и родилките повлияла 
върху официалния църковен култ на света Марина. Може би би могла 
да се открие и връзка между култа на св. Марина, почитана за огън, и Ар- 
темида, но това е въпрос на допълнително проучване. 

Изследването на култа на св. Марина „господарка на змиите“ в Стран- 
джа, Родопите, Мала Азия, междуречието на Средна и Долна Струма и 
Места показва тясната генетична връзка с култа на Артемида, почитана 
в същите области. От друга страна, това свидетелствува колко силни са били 
античните традиции в една област, която е поддържала най-тесен контакт 
с античния свят. Може би тази приемственост в религиозните представи 
би могла да се обясни с предположението, че тук са се запазили по-дълго 
време по-големи маси тракийско население. С приемането на християн- 
ството само името на светицата изместило древната богиня, като нейната 
същност останала почти непроменена. 


7? На Крит най-древните светилища били пещерите. Н. Сга! | 1о?, Цит. съч., 
р. 3; А. Тои атп. Еіџеѕ ди туіһоІосіе еї а’іѕіоіге ез геПртопз апіідиеѕ. Рагіѕ, 1903. 
р. 173. До късната античност се запазил обичаят да се поставят в нишите на скалите статуи 
и релефи на божествата. 

8 Г. Кацаров. Народни поверия от древно и ново време. -- Сборник Атанас 
Иширков. С., 1943, с. 194. 

тяхната езическа същност, В. И. Чичеров. Зимний период русского земледельческого 
календаря ХҮІ—ХІХ веков. — Труды И-та Зтнографии, т. 40, М., 1957, с. 50—51. 


